REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj:06-2/29-22

4. februar 2022. godine

B e o g r a d

ZAPISNIK

63. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

 ODRŽANE 4. FEBRUARA 2022. GODINE

Sednica je počela u 11,05 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Olivera Pešić, Sonja Vlahović, Bratimir Vasiljević, Ana Čarapić, Zoltan Pek i Milorad Mijatović.

Sednici su prisustvovali zamenici članova Odbora: Adrijana Pupovac, (zamenik Duška Tarbuka), Velibor Milojičić (zamenik Gorana Kovačevića) i Marina Mirković (zamenik Ljiljane Kuzmanović Vujaković).

 Sednici nisu prisustvovali članovi Odbora: Veroljub Arsić, Nikola Jolović, Boban Birmančević, Dušan Bajatović, Vladimir Marinković i Vojislav Vujić, niti njihovi zamenici.

Sednici su prisustvovali i: Vesna Jevtić iz Sektora za budžet u Ministarstvu finansija i Almira Medunjanin iz Agencije za sprečavanje korupcije.

Na predlog predsednika Odbora, Odbor je jednoglasno (10 glasova za) utvrdio sledeći:

Dnevni red:

1. Razmatranje Predloga zakona o finansiranju političkih aktivnosti, koji je podnela Vlada (broj 011-87/22 od 17. januara 2022.godine), u pojedinostima;

Pre prelaska na rad po utvrđenom dnevnom redu Odbor je jednoglasno (sa 11 glasova za) usvojio zapisnik sa 62. sednice Odbora.

**PRVA TAČKA : Razmatranje Predloga zakona o finansiranju političkih aktivnosti, koji je podnela Vlada (broj 011-87/22 od 17. januara 2022.godine), u pojedinostima;**

Vesna Jevtić i Almira Medunjanin su ukratko obrazložile Mišljenje Vlade o amandmanima na ovaj Predlog zakona.

Na osnovu člana 156. stav 3. Poslovnika Narodne Skupštine, Odbor je jednoglasno (11 glasova za) odlučio da podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o finansiranju političkih aktivnosti.

Odbor je odlučio da predloži Narodnoj skupštini da **prihvati** sledeće amandmane:

* na član 21. koji je podneo narodni poslanik Vladan Glišić i
* na član 28. koji su zajedno podneli narodni poslanici Đorđe Milićević, Snežana Paunović, Dijana Radović i Uglješa Marković.

Odbor je odlučio da predloži Narodnoj skupštini da **odbije** sledeće amandmane:

* na član 25. sa ispravkom koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Argjend Bajrami;
* na član 25. koji je podneo narodni poslanik Vladan Glišić i
* na član 26. koji su zajedno podneli narodni poslanici Đorđe Milićević, Snežana Paunović, Dijana Radović i Uglješa Marković.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 11,15 časova.

Sednica je tonski snimana.

SEKRETAR ODBORA PREDSEDNIK

 Tijana Ignjatović dr Aleksandra Tomić